ועדת הכספים, כנסת 25, פרוטוקול מספר 225, 2023-10-24 00:00

משה גפני: אנחנו דנים בשינויים בתקציב לשנת 2023

משה גפני:  אני מבקש לומר, לפני שאנחנו נכנסים לנושאים עצמם, שמאז התחילה המלחמה, אני לא עוסק בשום דבר אלא רק במה שתומך לחימה בכל הנושאים האלה שעומדים על סדר היום

משה גפני:  אני לא נוגע בשום דבר אחר

משה גפני:  בינתיים היו כאן דיונים מה כן להביא ומה לא להביא ואני רוצה להגיד לכם כדלהלן

משה גפני:  קודם כל, אני חוזר ואומר לגבי המציאות הזאת של הבקשות לגבי העודפים - נושאים שצריך לדון בכל נושא לגופו – שאלה נושאים אליהם התחייבו קודם

משה גפני:  אלה נושאים שונים שלא כולם בדיוק תומכי לחימה אבל זה קשור לתפקוד המשרדים שהתחייבו לפני כן לספקים או לקבלנים או חוזים וחלק מהם אנחנו נביא

משה גפני:      קיבלתי מכתב מיוגב גרדוס שכותב ש"אף על פי כן, על מנת שלא לפגוע בתפקוד השוטף של משרדי הממשלה שגם הוא חיוני בעתות חירום, אנו מבקשים לאשר את כלל הפניות התקציביות הנמצאות בעת הזו על שולחנה של ועדת הכספים של הכנסת"

משה גפני:      תדעו שאין לי שום עניין כזה או אחר והוועדה תחליט

משה גפני:  את זה מבקש משרד האוצר כי באמת אחרת המשרדים לא יוכלו לתפקד

משה גפני:      יש פניות שהן לא עודפים, פניות חדשות ובפניות האלה יש גם כסף קואליציוני אבל כסף קואליציוני תומך לחימה

משה גפני:  נצטרך להחליט האם כן או לא

משה גפני:  הכול גלוי

ולדימיר בליאק: כמו בתי הדין הרבניים

משה גפני: לא

משה גפני:  לא יעלה

משה גפני:  לא יעלה כי זה כסף קואליציוני

משה גפני:  אתה לא צריך לשכנע אותי

משה גפני:       מה שכן יעלה, יעלה המשרד לביטחון לאומי ומשרד הבריאות, שזה כסף קואליציוני אבל תומך לחימה

משה גפני:      הוועדה יכולה להחליט

משה גפני:  אני רק רוצה שנדע את הכללים

משה גפני:  אנחנו מתפללים לקדוש ברוך הוא שהמלחמה תסתיים ושה' יעזור והכול יהיה כמה שאפשר בשלום אבל כל עוד אנחנו במצב של לחימה – אלה יהיו הדיונים

משה סולומון: מה עם כספים שקשורים לעורף? הרי חלק מהלחימה זה העורף

משה גפני: אמרתי

משה גפני:  מה שיהיה תומך לחימה

משה סולומון: גם חברה אזרחית למשל, אנחנו יודעים שהיא מחזיקה את העורף

משה גפני: בסדר

משה גפני:  הכול יהיה כאן בדיון

משה גפני:  הנושא אותו העלה ולדימיר, הנושא הזה של בתי הדין הרבניים, הוא לא תומך לחימה, זה כסף קואליציוני ואני לא מעלה אותו 

ולדימיר בליאק: אני כבר ביקשתי, אבל אנחנו יכולים לקבל מספר שאומר מה הסכום מתוך הכספים הקואליציוניים שטרם הוקצה? הסכום נכון לעכשיו

משה גפני: משרד האוצר

משה גפני:  אני לא עוסק בהעברות כספים

משה גפני:  אני עוסק באישור

משה גפני:  אתה יכול לבקש ממשרד האוצר

משה סולומון: צריך גם לקחת בחשבון שכספים קואליציוניים הם לא כספים שהם מחוץ אלא יש משרדים ויש פעולות שזה התפקיד שלהם

קארין אלהרר: למה אתה בלחץ? הוא רק רוצה לקבל רשימה

ולדימיר בליאק: הייתי באמצע השאלה

ולדימיר בליאק:  רציתי רק לקבל מספר מה הבעיה? זה לא סוד מדינה, נכון?     

משה גפני: חבר הכנסת סולומון, הוא לא אמר כן או לא

משה גפני:  הוא אמר שהוא רוצה את הנתון

ולדימיר בליאק: מה הסכום שלא הוקצה ומומש

משה גפני: ולדימיר, אני מסביר

משה גפני:  הוא לא אמר שכן או לא, הוא אמר שהוא רוצה לדעת מה הסכומים

קארין אלהרר: רק ביקש לקבל סכומים

משה גפני:  לי אין מושג בזה

משה גפני:  כבר למעלה משבועיים אני לא נוגע בעניין הזה

ולדימיר בליאק: ברשותך, יש לי עוד שתי שאלות

ולדימיר בליאק:  לגבי סכומים שהעברנו כאן – לפי הסכמים קואליציוניים - בשלושת השבועות שקדמו למלחמה, בעיקר 923 מיליון שקלים גם לחינוך החרדי, גם לקצבאות אברכים וגם למשרד לשירותי דת

ולדימיר בליאק:  מה קרה עם הכסף הזה?     

משה גפני: אני לא יודע

ולדימיר בליאק: אני שואל

משה גפני: אין לי מושג

משה גפני:  זה עבר כאן ובזה תם הדיון בעניין הזה

משה גפני:  אני לא יודע

משה גפני:  אפילו אם הייתי יודע, לא הייתי אומר מכיוון שזה לא התפקיד שלי

משה גפני:  תשאל את משרד האוצר

משה גפני:  הם כנראה יגידו לך שלא נעשה עם זה כלום

חמד עמאר: אדוני היושב ראש, הכספים הקואליציוניים שאתה דיברת עליהם, נכון שאתה לא יודע אבל הוועדה יודעת

משה גפני: אנחנו אישרנו

חמד עמאר: כן אבל אנחנו מבקשים מהוועדה שהיא תכין לנו טבלה לגבי כל הכספים שהועברו

ולדימיר בליאק: האם הסכום הזה מומש

משה גפני: אני לא אכין טבלה

משה גפני:  אני לא הרשות המבצעת

נעמה לזימי: הכול בסדר

נעמה לזימי:  נשמח שהאוצר יענה על זה ויאמר מה מומש ומה לא

ולדימיר בליאק: אתמול ישב כאן יושב ראש הקואליציה ובעצם הודיע שהוא עוצר את כל ההסכמים הקואליציוניים

משה גפני: הוא לא עוצר

משה גפני:  אני עצרתי מזמן

ולדימיר בליאק: נכון

ולדימיר בליאק:  אני מסכים

ולדימיר בליאק:  השאלה מה המשמעות של זה

ולדימיר בליאק:  האם רק עצרתם או בעצם הכסף הזה משוחרר לצורכי החזית והעורף

משה גפני: לא יודע

קארין אלהרר: מי יודע?     

משה גפני: זה לא עומד על סדר היום

ולדימיר בליאק: אבל מישהו יכול לענות לי? אני כחבר כנסת לא מקבל תשובות

קריאה: משרד האוצר

נעמה לזימי: אני רוצה להוסיף על השאלה

נעמה לזימי:  אתמול אופיר כץ הגיע לכאן ונתן כאן הצהרה שאני מכבדת

נעמה לזימי:  הוא אמר שהכספים הקואליציוניים יהיו רק למה שאנחנו מחויבים אליו בשגרה

משה גפני: נעמה, אם אפשר, לא נאום

משה גפני:  ניצלתם את זה עד תום

נעמה לזימי: סליחה, אני רוצה לשאול

משה גפני: גם פגעתם בי באופן אישי כאילו אני משקר וכאילו לא אכפת לי

נעמה לזימי: אני לא אמרתי עליך שם דבר

משה גפני: את אמרת

נעמה לזימי: בסדר

נעמה לזימי:  אם אתה אומר שאמרתי, בסדר גמור

משה גפני: את אמרת

נעמה לזימי: הכול בסדר

נעמה לזימי:  אתה יכול להגיד מה שאתה רוצה גפני, אני עדיין אשאל

נעמה לזימי:  עם כל הכבוד, זה לא דיון אישי

ולדימיר בליאק: אתה אמרת שאני רשע

ולדימיר בליאק:  מה נעשה?     

נעמה לזימי: אתמול הוא גם שמע מישהו שמגדף אותי מאחור ואמר לו שאם תגיד עוד פעם משהו לחברת כנסת בישראל

נעמה לזימי:  בחיים אני לא אשכח את זה

משה גפני: אני לא שמעתי את זה

נעמה לזימי: אם אתם מוותרים על הכסף, קודם כל זה צריך להיאמר על ידי יושב ראש הוועדה ועל ידי גורמים מוסמכים כי אנחנו קוראים שסמוטריץ' רוצה להקים קופה נפרדת חוץ-תקציבית למימוש קופסה

ולדימיר בליאק: זה בעצם לא לפגוע בהסכמים קואליציוניים

נעמה לזימי: יותר מזה

נעמה לזימי:  בעיניי הצהרה היא דבר בזוי אם היא לא מגובה בנתונים ברורים של איזה תקציבים ומה סך התקציבים

נעמה לזימי:  זה אומר שבעצם מטשטשים כאן את העברת הכספים האלה מתחת לרדאר ואומרים איזו הצהרה עלומה שתניח את הדעת

נעמה לזימי:  אם הדבר הזה נכון, ואני מברכת עליו, הוא צריך להיאמר לצד הנתונים המלאים, מה גובה הכספים, על מה מוותרים ומה הסכום

נעמה לזימי:  תודה רבה

משה גפני: תודה

משה גפני:  אפשר לפנות למשרד האוצר שיגיד

ולדימיר בליאק: אנחנו נפנה למשרד האוצר

ולדימיר בליאק:  אני לא רוצה להאשים אף אחד אבל אנחנו לא מקבלים מספר שקשור להסכמים קואליציוניים

ולדימיר בליאק:  יש לי יסוד סביר להניח שזה לא במקרה אבל אני מבטיח לך שבסוף אנחנו נקבל את המספר הזה

משה גפני: אני לא עוסק בזה

משה גפני:      פנייה מספר 34 עד 35, משרד האנרגיה

נעמה לזימי: יש פנייה חדשה שנשלחה היום

נעמה לזימי:  נכון?     

משה גפני: מה שנשלח היום, לא מגיע

תמר לוי בונה: אגף התקציבים

תמר לוי בונה:  אני רוצה לומר משהו לגבי כל הפניות שנמצאות על שולחן הוועדה כי אני מעריכה שיהיו שאלות שיחזרו על עצמן ואני רוצה שהמתודולוגיה והתפיסה שלנו תהיה ברורה

תמר לוי בונה:       יש כאן הרבה פניות עודפים

תמר לוי בונה:  אנחנו כמובן לפי החוק מחויבים להעביר את העודפים לסעיף שבו הם נוצרו ועם זאת ההנחיה כרגע במכתב שיצא מהממונה על התקציבים, מהחשב הכללי וממנכ"ל משרד האוצר, היא שכל מה שלא עונה על ההגדרות הבאות שהן תמיכה בלחימה, שזה כולל כמובן את העורף, את המפונים ואת הנפגעים, מה שלא קשור בפעילות השוטפת ביותר של המשרד, הפעילות הבסיסית ביותר, או מה שלא קשור בצמיחת המשק – כרגע מוקפא

ולדימיר בליאק: אלה גם העודפים?     

תמר לוי בונה: אני מסבירה

תמר לוי בונה:  כרגע לפי החוק אנחנו כמובן מחויבים להעביר את העודפים

תמר לוי בונה:  כל הכסף והסעיף ייבחן בהתאם לקריטריונים האלה

תמר לוי בונה:  זאת ההנחיה לפי שעה

משה גפני: אבל העודפים, חלק גדול לא תומך לחימה

תמר לוי בונה: נכון

תמר לוי בונה:  אלה הצרכים השוטפים של המשרד

תמר לוי בונה:  תנו לי להסביר עד הסוף

תמר לוי בונה:  חשוב לי

משה גפני: לא בוער לי שום דבר

משה גפני:  את יכולה להסביר

תמר לוי בונה: רוב הכסף של העודפים, אלה דברים שכבר חויבו

תמר לוי בונה:  התקשרו עם חברת אבטחה – אי אפשר לא לשלם לחברת האבטחה על שירותי השמירה שהיא נתנה למדינה

תמר לוי בונה:  זה מה שאני מכנה התקציב השוטף והבסיסי ביותר של המשרד

תמר לוי בונה:  לכן אלה עיקר העודפים

תמר לוי בונה:  אבל אם יש שם משהו שלא עונה על התקציב השוטף של המשרד שבתוך זה גם התחייבויות עבר של הממשלה שכמובן אנחנו מחויבים לפי חוק או הלחימה רבתי כולל המפונים וכולל התמיכה בתושבים וכולי או הצמיחה של המשק - - -     

משה גפני: רבתי זה כולל גם העורף

תמר לוי בונה: כולל העורף

תמר לוי בונה:  אם זה לא עונה על זה, כרגע זה מוקפא

תמר לוי בונה:  על שולחן הוועדה יש פניות שהן נשלחו בטרם

תמר לוי בונה:  חלק מהדברים האלה, אלה כספים שהם קריטיים לשוטף של המשרד והמשק

תמר לוי בונה:  דברים שאף אחד כאן לא חושב שאפשר לעצור

תמר לוי בונה:  ניגשו אנשים לקול קורא וכבר ניתן להם סכום של כסף שהם אמורים לקבל – אנחנו עכשיו לא נעצור את זה

תמר לוי בונה:  אם יצא קול קורא חדש והוא לא קשור לשלושת הדברים שפירטנו, אנחנו כמובן בוחנים את זה

תמר לוי בונה:      יש כאן פניות שהוגשו שהן בטרם

תמר לוי בונה:  על כל הדבר הזה יחול המיפוי של מה שאמרנו, על פי שלושת הדברים האלה

משה גפני: כל הכבוד

ולדימיר בליאק: שאלה

ולדימיר בליאק:  בתוך הפנייה של משרד ראש הממשלה יש 18 מיליון שקלים עודפים שמועברים למשרד להתיישבות

משה גפני: אני לא מביא את זה

ולדימיר בליאק: תודה

ולדימיר בליאק:  כי למיטב זיכרוני לא היה משרד התיישבות בשנה שעברה

משה גפני: ולדימיר, אני לא מביא את זה

משה גפני:  יכול להיות שאני אביא את זה לישיבה הבאה

משה גפני:  בינתיים, עד שלא ממצים את ההליך בעניין הזה, אני לא מביא את זה

תמר לוי בונה: התשובה היא אותה תשובה

תמר לוי בונה:  אם אלה מחויבויות עבר

משה גפני: עם כל הכבוד, את משרד ראש הממשלה אני לא מביא

משה גפני:  זה קואליציוני וכולי

משה גפני:  אני לא מביא את זה

משה גפני:  אתם רוצים שאני אביא? תסבירו לי לישיבה הבאה

תמר לוי בונה: נסביר

יצחק פינדרוס: יש כאן משהו שבכנות אני אומר לך שאני מנסה להבין, הרב גפני

יצחק פינדרוס:  אני מתנצל

משה גפני: פינדרוס, תאמין לי, יש לי הרבה מה לומר

יצחק פינדרוס: בסדר

יצחק פינדרוס:  אתה בקואליציה

קארין אלהרר: גם אתה, פינדרוס

יצחק פינדרוס: יש כאן משהו שמזכיר לי את ההתנהלות כשעל זה חוקקנו

משה גפני: תעשה לי טובה

קארין אלהרר: גפני, תן לו לדבר

משה גפני: את מתערבת במפלגה שלנו?     

קארין אלהרר: לא

קארין אלהרר:  אני שומרת על זכותו

קארין אלהרר:  הוא עושה דברים טובים בשנה האחרונה

משה גפני: פנייה מספר 34 עד 35, משרד האנרגיה

יונתן פלורסהיים: רכז אנרגיה

יונתן פלורסהיים:  הפנייה נועדה להעביר 50 מיליון שקלים לתקציב משרד האנרגיה לטובת מימוש התחייבויות כלפי חברת נט-גב, חברה ממשלתית שאחראית על תחום הולכת גז

יונתן פלורסהיים:  מעבר לזה, מדובר על העברה של כ-70 מיליון שקלים בהרשאה להתחייב לטובת פריסה של תחנות תדלוק בגז טבעי

יונתן פלורסהיים:  תחנות תדלוק בגז טבעי נועדו להחליף סולר והן ישמשו למשאיות, משאיות אשפה ואוטובוסים שיופעלו על ידי גז ולא על ידי סולר

קארין אלהרר: חשוב מאוד

משה גפני: תודה רבה

משה גפני:  שאלות

ולדימיר בליאק: אני רוצה אישור משרת האנרגיה לשעבר

קארין אלהרר: זה באמת חשוב

משה גפני: מי בעד אישור הפניות? מי נגד? מי נמנע?     

משה גפני: הפניות אושרו     

משה גפני: הפניות אושרו

קארין אלהרר: אני בעד

יצחק פינדרוס: אני לא

יצחק פינדרוס:  אני לא מוכן את הדבר הזה לאשר

יצחק פינדרוס:  זה מזכיר לי את ההתנהלות בתקציב ההמשכי

יצחק פינדרוס:  סליחה שאני מצטרף לדברים שלו

יצחק פינדרוס:  לא יכול להיות שהאוצר מתנהל כאילו הוא בתוך זה

יצחק פינדרוס:  יש ועדת כספים – שיבוא לדווח לה

יצחק פינדרוס:  לא יודע אם אני מסכים איתו על התקציב הקואליציוני או לא מסכים איתו, אבל הוא צריך לבוא לדווח על מה כן ומה לא

יצחק פינדרוס:  הוא עושה מה שבא לו

משה גפני: פנייה מספר 64, משרד החקלאות

גל ברנס: אגף התקציבים

משה גפני: סליחה

משה גפני:  אתמול היה כאן שר החקלאות והוא ביקש, הוא גם דיבר איתי, שנעביר את הפניות שלו כי הם מתכוונים להסיט את התקציב לחקלאים וכולי

משה גפני:  אם אני לא טועה, יש גם עודף של משרד החקלאות 

קריאה: כן

קריאה:  יש

משה גפני: אני מבקש שאחרי הפנייה הזאת נביא גם את העודף של משרד החקלאות

קריאה: 33-07

יצחק פינדרוס: ומה עם ה-270 מיליון שפתאום האוצר לא זכר? על זה בדיוק דיברתי קודם

יצחק פינדרוס:  שיבואו ויביאו לכאן דיווח מה כן ומה לא

משה גפני: מי מציג את הפנייה? פנייה מספר 64     

גל ברנס: הפנייה נועדה לתקצוב סך של 42 מיליון שקלים בהוצאה מותנית בהכנסה והכנסה מיועדת וכן ביצוע שינויים פנימיים בין תוכניות בתקציב המשרד

גל ברנס:  עיקרי הפנייה כוללים גידול לא צפוי בהכנסות מפעילויות שוטפות של המשרד כמו למשל מכירה של חיסונים ודברים כאלה

גל ברנס:  קיבלו את ההכנסות השנה ואנחנו מתקצבים להם הגדלה

גל ברנס:  אין לזה השפעה על גג תקציב המדינה בצד ההוצאה ולכן גם אין מקור מתאים אלא רק על פעילות המשרד שהכניס יותר ולכן מוציא יותר

גל ברנס:  יש גם שינויים פנימיים שהמשרד ביקש לעשות בתוך תקציבי המשרד בהתאם לשינוי סדרי עדיפויות שלו והצרכים במהלך השנה

גלעד קריב: מינהלת תנופה פועלת כבר שנים ארוכות

גלעד קריב:  איך זה לא נמצא בבסיס התקציב? למה צריך לבצע העברת תקציב נוספת של 630 אלף שקלים?     

סיון ינקוביץ': מנהלת אגף תקציבים, משרד החקלאות

סיון ינקוביץ':  קודם כל, לפי החלטת הממשלה מינהלת תנופה הועברה השנה לטיפול משרד נגב וגליל והוצאה מאחריות משרד החקלאות

סיון ינקוביץ':  היא עדיין בסעיף התקציבי של משרד החקלאות כי אי אפשר לעשות שינויים כאלה של העברת סעיף תקציבי באמצע השנה

סיון ינקוביץ':  במקרה הספציפי הזה מדובר בעדכונים של החלטות של ועדה מיוחדת שהתקבלה, תשלומים לפי חוק ההתנתקות ואנחנו מחויבים לבצע אותם

סיון ינקוביץ':  נדרשה שם איזושהי השלמה לפי תיקון של החלטת ועדה מיוחדת

משה סולומון: בטבלה יש סעיף של תמיכות במחקרים בחקלאות

משה סולומון:  מורידים שם 52 מיליון שקלים

משה סולומון:  מה זה כולל? מה התמיכות האלה?         

גל ברנס: אנחנו לא מפחיתים את התמיכות

גל ברנס:  פשוט בהתאם לביצוע התחזית המעודכן היה פחות צורך בתשלום לעומת מה שהערכנו בתחילת השנה ולכן זה מוסט לדברים אחרים

משה סולומון: אבל מורידים את זה?     

גל ברנס: עכשיו למדנו, בהתאם לתחזית שעשה המשרד, שהשנה ישולם פחות בהתאם לצורך

גל ברנס:  אנחנו מסיטים את זה לצרכים אחרים של המשרד לסיוע אחר לחקלאים

משה סולומון: מדובר על תמיכות בחקלאות?     

גל ברנס: רוב התמיכות בהתאם להסכמים שנעשו עם חקלאים לאורך השנים

גל ברנס:  אנחנו מתקצבים בתחילת שנה את ההערכה שלנו לכמה הם יבואו בדרישות תשלום בהתאם להסכמים האלה וככל שיש שינויים, אנחנו מסיטים בין הצרכים של המשרד אם התוצאה בפועל שונה מההערכה

יצחק פינדרוס: הרב גפני, אני חוזר על השאלה שלי

משה סולומון: זה בדיוק הזמן שממש זקוקים לתמיכות האלה

גל ברנס: לשאלת חבר הכנסת פינדרוס

גל ברנס:  לא מוסט כאן כלום מתוך אותם 270 מיליון שקלים

גל ברנס:  מוסט ממקומות שהמשרד ביקש לטובת צרכים אחרים

יצחק פינדרוס: מה עם ה-270 מיליון? זה גם במסגרת סיכום

יצחק פינדרוס:  גם אם לא נסקרו הפרטים, למה אתם עוצרים את זה? זה הרי עוד יותר גרוע

יצחק פינדרוס:  במצב מלחמה חלק גדול מהחקלאות נמצא בצפון ובדרום, בגבולות שלנו

יצחק פינדרוס:  איך אתם עוצרים דבר כזה? אתם מביאים לנו פנייה לגבי משק הגז שעברה קודם כאילו שום דבר לא קרה

קארין אלהרר: זה חשוב

יצחק פינדרוס: אבל החקלאות לא חשובה בזמן המלחמה

יצחק פינדרוס:  ה-270 מיליון לחקלאות לא חשובים

יצחק פינדרוס:  הייבוא אושר וזה בסדר, אבל זה לא חשוב

יצחק פינדרוס:  תסבירו לנו מי קובע

יצחק פינדרוס:  אם לא ועדת כספים קובעת, מי קובע? מי במדינת ישראל קובע מה כן ומה לא? אני רוצה לדעת מי קובע

נעמה לזימי: אני רוצה להוסיף למה שאמר חבר הכנסת פינדרוס ולחדד

נעמה לזימי:  בדיון שהיה כאן אתמול עם שר החקלאות לא נמסר לנו כל מידע ספציפית לגבי אותם 270 מיליון שקלים שהובטחו בגלל הרפורמה בחקלאות ועברו שתי פעימות, חוזים שצריך לקיים

נעמה לזימי:  בדיוק מה שאמרו כאן עכשיו אנשי האוצר

נעמה לזימי:  ישבו כאן החקלאים שקורסים בגלל המצב, בצפון ובדרום, ואת הכסף שלהם שהבטחנו בגין חוזים קיימים, רפורמה קיימת, אנחנו מלאימים אבל לא את עודפי תקציב

נעמה לזימי:  אני רוצה לדעת איך אנחנו מתחילים לפחות לממש את ה-270 מיליון, גם אם לא את הכול, דרך עודפי התקציב שאנחנו הולכים להעביר

יצחק פינדרוס: אני רוצה לדעת מי מחליט

נעמה לזימי: בדיון אמרת לנו שזה יהיה

נעמה לזימי:  אז הנה, הגענו לזה

גל ברנס: כרגע ניתנים לחקלאים מענים בהיקף מאוד גדול שהם ממקורות תקציביים אחרים

נעמה לזימי: מה הם? תפרט מה הם

ינון אזולאי: למה אתה צריך להגיע למענים ממקום אחר אם יש לך מענה?     

נעמה לזימי: מה המענים? מה היקף הסכום?     

ינון אזולאי: אם יש לך מאותו מקום, למה אתה צריך לקחת ממקום אחר?     

גל ברנס: אני מפריד בין שימושים לבין מקורות

גל ברנס:  השימושים כרגע בהתאם ללחימה ובתיאום צמוד עם משרד החקלאות כבר הוקצו

גל ברנס:  כמובן שיהיה מענה מלא לכל החקלאים שנפגעו באזור העוטף ובצפון

קארין אלהרר: מאיפה?     

גל ברנס: מקרן מס רכוש

גל ברנס:  יקבלו פיצוי של 100 אחוזים ולהערכתנו בעשרות, אם לא במאות, מיליוני שקלים

גלעד קריב: רק נזכיר שבעניין הזה עוד לא הכרזתם על היישובים החקלאיים שהם מעבר לשבעה קילומטרים כזכאים לנזק עקיף

גלעד קריב:  רק תדייקו

משה סולומון: אבל על זה יש עכשיו דיון

גלעד קריב: מה הדיון? זו החלטה של שר האוצר

גלעד קריב:  צריך לקחת את כל היישובים באשכול ולהכריז עליהם

יצחק פינדרוס: לא עשו

יצחק פינדרוס:  לא הכריזו

משה סולומון: נכון

משה סולומון:  ביקשנו להגדיל ל-20

משה סולומון:  אתה צודק

גלעד קריב: צריך להצביע נגד כל ההעברות בתחום החקלאות עד שלא תכריזו שכל היישובים נכנסים

משה גפני: מה שקורה זה שמעבירים עכשיו 20 מיליון שקלים לחקלאות, אולי 45 בסוף, והם לוקחים 270 מיליון

משה גפני:  אמרנו את זה אתמול

משה גפני:  אף על פי כן, אמר שר החקלאות אבי דיכטר שהוא מבקש ממני – הוא גם דיבר איתי כמה פעמים בטלפון וגם אמר את זה אתמול – שנעביר את הפנייה ושנעביר את העודף כי בלי זה הוא לא יכול לעשות שום דבר עם החקלאים

יצחק פינדרוס: קוראים לזה תסמונת האישה המוכה

יצחק פינדרוס:  זאת תסמונת האישה המוכה

משה גפני: ההחלטה היא בידינו

משה גפני:  אני אצביע בעד

משה גפני:  זאת הבקשה של שר החקלאות

משה גפני:  אני יודע שזה עוול, זה לא בסדר, ואני גם אמרתי את זה אתמול בדיון, וצריך להמשיך להיאבק על זה אבל לא לעכב את הפנייה

נעמה לזימי: לא, לא, לא

משה גפני: אל תגידי לי לא

משה גפני:  אני היושב ראש

משה גפני:  אני מביא את זה להצבעה

נעמה לזימי: אני חושבת שזה בסדר לדרוש שגם יסמנו כאן איך התחלת המימוש של ההבטחה החוזית שהייתה ברפורמה

נעמה לזימי:  איך אתם לא מתביישים לחתום עם החקלאים על חוזה והם יודעים שזה יקריס את הענף שלהם ולא לממש את הפיצוי שגם כך היה נמוך?      

משה גפני: הבנו

יצחק פינדרוס: הבאת אותי להסכמה עם נעמה

יצחק פינדרוס:  זה לא יאומן

גלעד קריב: הרב גפני, חייל מילואים בבסיס אורים שלח אלי עכשיו תמונה של ארגזים של עגבניות מתורכיה

קארין אלהרר: בושה

גלעד קריב: אין מי שיקטוף את העגבניות אבל צה"ל מייבא מתורכיה

נעמה לזימי: אנחנו יכולים לדאוג להם

משה גפני: מי בעד הפנייה של משרד החקלאות? מי נגד? מי נמנע? אני מבקש לא להצביע נגד

משה גפני:  זה נגד החקלאים

משה גפני: אושר     

משה גפני: הפנייה אושרה

נעמה לזימי: ה-270 מיליון של החקלאים לא נכנסו

יצחק פינדרוס: בעקבות בקשתך, אני נמנעתי

יצחק פינדרוס:  אני מבקש רוויזיה

משה גפני: תעשה לי טובה, אל תבקש

ולדימיר בליאק: רוויזיה

נעמה לזימי: את ה-270 מיליון הם הקפיאו להם

נעמה לזימי:  לא מדיניות מכוונת

נעמה לזימי:  לפחות תגידו כאן את האמת

קארין אלהרר: ולדימיר הגיש רוויזיה

ולדימיר בליאק: לא

משה גפני: הפנייה אושרה

משה גפני:      בקשה מספר 33-00-6, משרד החקלאות

משה גפני:  עודפים

נעמה לזימי: העודפים לא צריכים ללכת למימוש החוזה?     

גל ברנס: הפנייה נועדה להעברת עודפים משנת התקציב 2022 לשנת התקציב 2023 בסך של כ-57

גל ברנס: 5 מיליון שקלים

גל ברנס:  עיקרי העודפים כוללים הוצאות שוטפות לפעילות המשרד, תמיכות ומחקרים בחקלאות שכוללות בין היתר תמיכות לחקלאים, תמיכות צער בעלי חיים ומינהלת תנופה

משה גפני: שאלות

נעמה לזימי: מה זה עודפים?     

ינון אזולאי: עודפים הם דברים מחויבים

ינון אזולאי:  את לא יכולה

יצחק פינדרוס: אבל זה משחק

משה גפני: מי בעד אישור הבקשה? מי נגד? מי נמנע? 3

משה גפני: אושר     

יצחק פינדרוס: אני נמנע

משה גפני: הבקשה אושרה

משה גפני:      פנייה מספר 80 עד 81, נשיא המדינה

משה גפני:  אני לא מביא את משרד המשפטים

ולדימיר בליאק: תודה רבה

משה גפני: את תצטרכי להסביר לי למה להביא את זה

תמר לוי בונה: היושב ראש, אפשר להגיב בקצרה?     

משה גפני: לא

משה גפני:  תציגו את הפנייה לגבי נשיא המדינה

תמר לוי בונה: היושב ראש, אפשר להסביר משהו באופן רוחבי? בסוף יש לנו כאן פניות שהן פניות - - -     

משה גפני: בסדר

משה גפני:  אנחנו לא הולכים לשום מקום

תמר לוי בונה: אם אתם צריכים הסברים, אנחנו כאן בשביל הסברים

שולמית אלוני: תמר, השאלה האם יש דחיפות ללחימה או דחיפות להמשך הקריטי

עדי פרנקפורטר ישראלי: כן, יש בזה דחיפות לתפקוד השוטף של המשרד

ינון אזולאי: אגב, בערמה הזאת יש משהו שלא בדחיפות?      

משה גפני: פנייה מספר 90 עד 92, המשרד לביטחון פנים, האגף לרישוי כלי ירייה, תקציב השכר של שוטרי הקבע במשטרת ישראל וכולי

משה גפני:  מי מסביר?     

תמר לוי בונה: אם אפשר לפתוח את ה-זום

שי פירון: שלום לכולם

שי פירון:  אגף התקציבים

משה סולומון: כל הכבוד על שירות המילואים

משה סולומון:  להמשיך לעבוד משם – כל הכבוד

שי פירון: בפנייה יש כ-940 מיליון שקלים בהוצאה מתוכם 828

שי פירון: 5 מיליון שקלים בסעיף 07 וכ-109 מיליון שקלים בסעיף 52 שהם בהתאם להחלטת הממשלה 436

שי פירון:  בנוסף עוד 32

שי פירון: 8 מיליון שקלים בהוצאה ו-162 בהרשאה להתחייב

משה גפני: אתה נשמע מקוטע

משה גפני:  על מה הולכים 828 מיליון שקלים?     

שי פירון: הפנייה נועדה לתפעול השוטף של משטרת ישראל ולטובת רכש של אמצעי לחימה שמן הסתם גם צריך אותם ללחימה בה אנחנו נמצאים

שי פירון:  גם לצרכים האחרים של המשטרה

שי פירון:  מה שמגיע עכשיו כמובן הולך ללחימה

שי פירון:  נציגי המשטרה יוכלו להסביר

משה גפני: חלק מהסכום הזה הוא כסף קואליציוני

ולדימיר בליאק: כמה מתוך זה הוא כסף קואליציוני?     

תמר לוי בונה: אני אסביר

תמר לוי בונה:  תכף אביה יתייחס למספרים אבל אני רוצה להגיד משהו כללי לגבי הכספים הקואליציוניים, גם בסעיף של הביטחון הלאומי וגם לגבי הסעיף של הבריאות

תמר לוי בונה:       כאשר בנינו את התקציב של שנת 2023, נקבעה החלטת ממשלה בליל הממשלה בפברואר שאומרת את המסגרת הכללית שנשמרה לכל הצרכים הקואליציוניים

תמר לוי בונה:  מתוך זה יש שם שני סעיפים מאוד חריגים שבסוף הוקצו מתוך הכסף הזה לתפעול שוטף לגמרי של שתי מערכות גדולות – מערכת ביטחון הפנים או הביטחון הלאומי ומערכת הבריאות

תמר לוי בונה:  אלה שתי מערכות שזה לגמרי הולך לתפעול השוטף שלהן

תמר לוי בונה:  כלומר, זה פשוט נלקח ממקורות ששוריינו עבור ההסכמים הקואליציוניים בליל הממשלה וגם מבחינה משפטית – לא נמצאים כאן היועצים המשפטיים שלנו – מתייחסים לכספים האלה בצורה שונה כיוון שאין שם שימוש ברור

תמר לוי בונה:  זה כסף שמוזרם לגמרי מהמערכת

משה גפני: אלה תומכי לחימה?     

תמר לוי בונה: לחלוטין

נעמה לזימי: זה קשור למשמר הלאומי?     

תמר לוי בונה: לא

תמר לוי בונה:  בסוף, כשמזרימים שקל לרכוש איתו נשק או לרכוש איתו מיטה לבריאות, השקל לא יודע אם הוא מהחלטת ממשלה זאת או זאת

תמר לוי בונה:  זה הייחוד של הכספים האלה

קארין אלהרר: את יודעת להפריד ולהגיד לנו כמה מזה אלה הם הכספים הקואליציוניים?     

תמר לוי בונה: אני יכולה להגיד לכם מה המסגרת ששמרנו בהחלטת הממשלה 511 אבל תשאלי אותי בשימוש האם המיטה הזאת בבית החולים – תכף גם בבריאות יהיה אותו סיפור – היא מהקואליציוני או לא, אני לא יודעת

תמר לוי בונה:  גם בחוות הדעת המשפטיות הסעיפים האלה שהם סעיפים 2 ו-3 להחלטה 511, הם שונים לגמרי משאר ההחלטה

תמר לוי בונה:      דבר אחרון

תמר לוי בונה:  עכשיו אנחנו עושים החלטות ממשלה רבות שמקפיאות את כל החלטות הממשלה שלא קשורות ללחימה, בין היתר החלטה של הכספים הקואליציוניים

תמר לוי בונה:  בכל החלטה כזאת כתוב יובהר שאין מדובר בסעיפים 2 ו-3 להחלטה 511

תמר לוי בונה:  לא עוצרים כסף, לא למערכת הבריאות ולא למערכת ביטחון לאומי

קארין אלהרר: האם ההעברה הזאת שחלק ממנה הוא כספים קואליציוניים בעצם מורידה מהקופה הקואליציונית שהייתה שמורה לנושא הזה?     

תמר לוי בונה: כן אבל מבחינתנו אנחנו חייבים לתקציב גם בעוד יותר, כמו שזה נראה כרגע, את שתי המערכות האלה

תמר לוי בונה:  לכן, בניגוד לשאר הכספים, בכל מקום החרגנו את שני הנושאים האלה

תמר לוי בונה:  אנחנו עכשיו לא שמים לבירור את הסעיפים 2 ו-3 להחלטה 511 ואנחנו לא מקפיאים אף שקל, לא למערכת הזאת ולא למערכת הזאת כי בעת הלחימה אלה דברים קריטיים ביותר

קארין אלהרר: בסדר, אבל אם היו לי 40 אלף לקואליציוני בבריאות ומתוך זה עכשיו אני משתמשת ב-20 אלף קואליציוני

תמר לוי בונה: אני לא משתמשת בזה לשימוש

משה גפני: היא אמרה שנצטרך להוסיף עוד כסף

תמר לוי בונה: נצטרך להוסיף עוד כסף

תמר לוי בונה:  זה גם התכתב עם הדיון לגבי החקלאות אבל לא התערבתי

תמר לוי בונה:  בסוף אנחנו לוקחים את כל הכסף אלינו ומקצים

תמר לוי בונה:  יכול להיות שגוף שלקחנו ממנו כסף בגלל הקואליציוני, אנחנו נחזיר לו מהקופה של המלחמה

תמר לוי בונה:       לזה יש שני חריגים, המשרד לביטחון לאומי והבריאות

תמר לוי בונה:  לגביהם אני לא עוצרת שום דבר כדי לבדוק אם זה כן או לא

תמר לוי בונה:  הם צריכים תגבור גם מעבר לזה

ינון אזולאי: משרד הרווחה לא צריך תגבור?     

תמר לוי בונה: שם אין כספים קואליציוניים שוטפים למערכת

תמר לוי בונה:  היו שני נושאים בלבד

משה גפני: תודה רבה

משה גפני:  פנייה מספר 9,090 עד 9,092, המשרד לביטחון לאומי, מי בעד? מי נגד? מי נמנע?     

משה גפני: אושר     

משה גפני: הפניות אושרו

משה גפני:      פנייה מספר 82 עד 88, משרד הבריאות

גלעד קריב: שאלה

גלעד קריב:  ראיתי בפנייה של משרד המשפטים שמעבר לדברים מאוד מוזרים שם, יש שם גם - - -     

נעמה לזימי: הוא אמר שהוא דוחה את הפנייה

גלעד קריב: אני יודע

ינון אזולאי: פינדרוס ביקש שהיא לא תעלה

גלעד קריב: אני מבין

גלעד קריב:  אני רק מבקש לומר שבתוך הפנייה הזאת יש גם תקציבים לפעילות שוטפת של הסיוע המשפטי ושל הסנגוריה הציבורית

גלעד קריב:  לא הכול שם זה יחידות מטה

גלעד קריב:  את זה צריך לקחת בחשבון

משה גפני: תודה רבה

משה גפני:  אמרתי שאנחנו נמשיך לדבר

משה גפני:  אנחנו לא הולכים לשום מקום

משה גפני:  בישיבה הזאת אני לא אביא דברים שנויים במחלוקת

משה גפני:  אנחנו נמשיך לדבר

נעמה לזימי: הסיוע המשפטי עכשיו מוצף

גלעד קריב: אפשר להפריד את הבקשה של הסיוע המשפטי והסנגוריה הציבורית

נעמה לזימי: הם עכשיו מוצפים

גלעד קריב: ודאי

משה גפני: אני יודע את המשמעות של מה שהסברת עוד לפני שהסברת

משה גפני:  אני ניתקל כאן בקשיים

משה גפני:  צריך לדעת לא לבוא עם דעות קדומות אלא צריך לדון לגופו של עניין

נעמה לזימי: או שאפשר להעביר רק את מה שענייני ו לא להכניס דברים ענייניים יחד עם עניינים לא ענייניים

יצחק פינדרוס: אבל יש דבר אחד שהוא לא יכול להיות וזה אמור גם לגבי אתמול כשהעבירו חוק במליאה ושם הצבענו בעד

יצחק פינדרוס:  לא יכול להיות מצב - ובזה אני מסכים עם חברי הוועדה גם מהאופוזיציה - שהאוצר עושה דין לעצמו ולא בא לכאן בצורה מוסדרת ומסודרת ואומר מה הוא הולך לעצור, מה הוא לא הולך לעצור והכול בחאפ-לאפ כמו שבמשרד החקלאות 20 מיליון שקלים, כן או לא

יצחק פינדרוס:  השיטות האלה הן שיטות שעובדות בתקציב המשכי ולא אמורות לעבוד עכשיו כאן

יצחק פינדרוס:  עברו שבועיים מתחילת המלחמה, מותר לאוצר לבוא לכאן ולהגיד לנו מה כן, מה לא, מה הוא חושב לעשות, מה הולך להיות בקופסה, מה הולך להיות מחוץ לקופסה

יצחק פינדרוס:  דרך אגב, הוא גם לא בא ועשה את מה שהוא היה אמור לעשות

יצחק פינדרוס:  לא מתווה פיצויים ולא שום דבר

יצחק פינדרוס:  כלום

יצחק פינדרוס:  הוא מתנהל כמו רפובליקת בננות ואנחנו צריכים להגיד כן כי באו עכשיו וצריכים אקדחים למשרד לביטחון לאומי

יצחק פינדרוס:  עד שלא תעשו סדר עם עצמכם, לא צריך כלום

גלעד קריב: היושב ראש, הסיוע המשפטי זה ממש צורך מלחמה

גלעד קריב:  תפצלו את המשפטים

משה גפני: לא יהיה

קארין אלהרר: מה לא יהיה?     

יצחק פינדרוס: אני אומר לך כבר עכשיו שהחוק עליו הצבענו אתמול שהם יוכלו לדחות את הדיווח - - -     

גלעד קריב:  חייבים לסדר את הסיוע המשפטי

יצחק פינדרוס: יהיו הרבה קשיים בוועדה להעביר את זה

יצחק פינדרוס:  אני אגיש על זה הסתייגויות יחד עם האופוזיציה

משה סולומון: העובדה שאתה אומר שלא יהיו נשקים, זה חוסר אחריות

משה סולומון:  יש כרגע מציאות של מלחמה

יצחק פינדרוס: יש חוסר אחריות בהתנהלות כזאת

משה סולומון: הרב גפני אמר קודם שמה שלא דחוף, לא מביאים לכאן

יצחק פינדרוס: כבר שבועיים שאנחנו מבקשים מהאוצר תשובות ולא מקבלים אותן

יצחק פינדרוס:  אפילו לא מתווה

יצחק פינדרוס:  כלום

משה גפני: תמר ממשרד הבריאות

משה גפני:  ב-זום

משה גפני:      פנייה מספר 82 עד מספר 88

תמר צין: אגף תקציבים

תמר צין:  הפנייה נועדה להעביר 421 מיליון שקלים בעיקר לקופות החולים ובעיקר לקופות לבתי החולים לצורך התפקוד השוטף בלחימה

תמר צין:  אתם יכולים לראות, יש גם פירוט, תמיכה גם במד"א, גם בטיפות החלב שמקימות ניידות למפוני העוטף

תמר צין:  אספקת השירותים שמשרד הבריאות מחויב על פי חוק, בין אם אלה לקשישים במוסדות הקודים ובין אם זה טיפול בריאותי מקדם לנוער אוטיסטי

משה גפני: אני יודע שהעבירו כסף למשרד הבריאות עבור ארגונים תומכי לחימה

משה גפני:  זה כסף קואליציוני, בין היתר גם זק"א

משה גפני:  למה זה לא מופיע בפנייה? במשרד הבריאות יש כסף קואליציוני שמיועד לתומכי לחימה, לארגונים תומכי לחימה, 10 מיליון שקלים לתומכי לחימה

נעמה לזימי: זה בבריאות?     

תמר צין: כן

תמר צין:  כמו שאמרה תמר לוי בונה, בעיקרון החלטת הממשלה 551 עם הצרכים הקואליציוניים הוקפאה עד שיחלקו בין מה שם חיוני ללחימה ומה לא חיוני ללחימה

תמר צין:  דברים שחיוניים ללחימה יגיעו

משה גפני:   את יכולה לענות לי? אני לא שמעתי

משה גפני:  אני הבנתי את הכללים של מה שנאמר כאן

משה גפני:  זק"א, הוא תומך לחימה, צריך לעזור לו או לא צריך לעזור לו?     

יעל לינדנברג: אני יכולה לענות

יעל לינדנברג:  אני אפריד בין הקואליציוני שתמר התייחסה אליו, שזה באמת לצרכים השוטפים, לבין קואליציוני שגם הועבר במקור למשרד הבריאות אבל שם השימושים הם כן שימושים פרטניים, כמו שציינת

יעל לינדנברג:  גופים מסוימים, עמותות מסוימות

יעל לינדנברג:  מה שעשינו כדי באמת להעביר את הפנייה הזאת כמה שיותר מהר, בעצם הוחלט להעביר קודם כל את הסכומים המשמעותיים ולעצור את כל הקואליציוני שבמהותו הוא קואליציוני

משה גפני: מה לגבי זק"א?     

יעל לינדנברג: זק"א ספציפית לא במשרד הבריאות אבל יש גופים אחרים

נעמה לזימי: איפה זק"א?     

יעל לינדנברג: במשרד הפנים

ינון אזולאי: אחר כך אני רוצה לשאול משהו את משרד הבריאות

ינון אזולאי:  לא את אגף התקציבים לא את משרד הבריאות

יעל לינדנברג: הם ב-זום

יעל לינדנברג:  אני אגיד ספציפית על הקואליציוני הפרטני במשרד הבריאות זה שעכשיו אנחנו נעשה בחינה פרטנית של כל אחד מהרכיבים האלה, האם הוא רלוונטי ללחימה וככל שכן – נעביר פנייה

משה גפני: זאת כבר תשובה יותר טובה

נעמה לזימי: יעל, ער"ן ונט"ל במשרד הבריאות?     

יעל לינדנברג: כן

נעמה לזימי: גם אלה ארגונים רווחתיים שקיצצנו להם בפניות האחרונות

נעמה לזימי:  אתה אמרת נכון על זק"א, נכון על מד"א, נכון על איחוד הצלה

נעמה לזימי:  חד משמעית

משה גפני: לא רק

משה גפני:  יש שם עוד

נעמה לזימי: עכשיו אני אומרת שלער"ן למשל קיצצו לאחרונה

נעמה לזימי:  עכשיו לער"ן, לבריאות הנפש, אנשים בטראומה וצריך להחזיר להם את הכסף

נעמה לזימי:  גם נט"ל

תמר לוי בונה: אני רוצה להסביר משהו

משה גפני: היא ענתה תשובה טובה

משה גפני:  היא אמרה שאנחנו נבחן מחדש

תמר לוי בונה: אני רוצה לחדד מה זה אומר

תמר לוי בונה:  בסוף אנחנו עכשיו משנים

תמר לוי בונה:  העולם שהכרנו לפני 7 באוקטובר, נראה לי שברור שזה לא העולם שהכרנו ב-8 באוקטובר

תמר לוי בונה:  לכן אנחנו כרגע עושים סוויצ' בראש

תמר לוי בונה:  אנחנו לוקחים את כל הכסף שהוא פנוי ושהוא לא פנוי, אנחנו מפנים אותו בגלל שסדר העדיפויות הממשלתי השתנה ואי אפשר להמשיך כאילו הוא לא השתנה

תמר לוי בונה:  אז אנחנו שואלים את עצמנו שוב מה צריך בעת הזאת

תמר לוי בונה:  אנחנו לא שואלים את עצמנו אם המקור הוא מהסעיף הזה או מהסעיף הזה

תמר לוי בונה:  אם צריך כסף לזק"א בעת הזאת, אז צריך כסף לזק"א

תמר לוי בונה:  אם צריך כסף לער"ן, צריך לער"ן

תמר לוי בונה:  לא קשור אם היה להם קואליציוני או לא

ינון אזולאי: אם כן, זה צריך להגיע בהחלטת ממשלה אחרת

ינון אזולאי:  זה מה שהיא אומרת

תמר לוי בונה: זה מה שאני אומרת

תמר לוי בונה:  צריך לעשות סוויצ'

תמר לוי בונה:  זה גם מה שיעל אומרת

תמר לוי בונה:  אם יש מענים שהיה להם כסף והוא קואליציוני ובלי קשר לזה שהוא קואליציוני הוא נדרש בעת הזו, אז הוא נדרש בעד הזו

משה גפני: תמר, גם התשובה שלך היא תשובה טובה

תמר צין: אדווה קליין ממשרד הבריאות מבקשת לפתוח לה את המיקרופון

ינון אזולאי: שאלה ראשונה למשרד הבריאות

ינון אזולאי:  יש כסף קואליציוני של אופיר כץ לחדרי מיון

ינון אזולאי:  האם הוא נמצא בפנייה הזאת או לא?      

יעל לינדנברג: כנ"ל לגבי התשובה שלי הקודמת

יעל לינדנברג:  מדובר בקואליציוני פרטני

יעל לינדנברג:  במסגרת הבחינה הפרטנית שנעשה אותה בהקדם, כמו שיושב ראש הוועדה ציין, אנחנו נבחן האם השימוש הרלוונטי הזה הוא רלוונטי ללחימה או לא

יעל לינדנברג:  ככל שכן - נכניס אותו בפנייה הנוספת

ינון אזולאי: אגב, זה נמצא בדרום ובצפון

יצחק פינדרוס: את יכולה להגיד לנו האם יש חלק מהכספים הקואליציוניים שכבר שבוצעו? שאושרו לביצוע?     

יעל לינדנברג: אתה שואל לגבי הקואליציוניים הפרטניים בבריאות?     

יצחק פינדרוס: לא

יצחק פינדרוס:  במשרדים אחרים

ולדימיר בליאק: באופן כללי

משה גפני: אבל למה עכשיו?         

ינון אזולאי: אני רוצה לשאול משהו

קארין אלהרר: זה חשוב

קארין אלהרר:  שאלה מאוד טובה של פינדרוס

ינון אזולאי: אין בעיה

ינון אזולאי:  אני רק אסיים את השאלה שלי למשרד הבריאות ולא לאגף התקציבים כי נראה לי שאתם פחות בתוך זה

ינון אזולאי:      נציגת משרד הבריאות

ינון אזולאי:  אנחנו מדברים על זמן מלחמה

ינון אזולאי:  יש כאן כספים למד"א, וזה דבר טוב ומבורך, יש עוד אנשים שנמצאים בחזית היום כמו איחוד הצלה

ינון אזולאי:  גילוי נאות, אני מתנדב באיחוד הצלה גם בימים אלה

ינון אזולאי:  משום מה, אני לא מדבר על כסף שלא מגיע לאיחוד הצלה ומשום מה תמיד הם נופלים בין הכיסאות ואף פעם לא מקבלי תקציב ממשרד הבריאות, וזאת גם כן שאלה איך זה קורה שהם לא מצליחים להיכנס לתוך זה עם כל הקריטריונים

יצחק פינדרוס: יש כל הזמן בחינות

ינון אזולאי: הבחינות האלה עם החוט ומחט, אבל לא חשוב

ינון אזולאי:  אני אשאל יותר מזה

ינון אזולאי:  ידוע שבימים אלה בזמן מלחמה, ואני אומר את זה מידיעה ועומד מאחורי הדברים שאני אומר, כוננים של איחוד הצלה לא מקבלים הפניה באופן סדיר דרך האפליקציה שהייתה אמורה להיות של משרד הבריאות

ינון אזולאי:  אנחנו לא מקבלים הפניה ממד"א

ינון אזולאי:  האם אתם מטפלים בזה? האם יש לכם תשובה לדבר הזה? משרד הבריאות

אדוה קליין: ראש אגף תקציבים, משרד הבריאות

אדוה קליין:  באופן כללי אני כן אגיד שמבחינת ההתנהלות של כל בקשות או דרישות - מה-7 באוקטובר נפתח חמ"ל משרד הבריאות

אדוה קליין:  אני גם נמצאת בו עכשיו

אדוה קליין:  הוא מאויש כמעט 24/7 על ידי כלל הגורמים המקצועיים

ינון אזולאי: מי נמצא בחמ"ל מבחינת הארגונים

אדוה קליין: לעניין איחוד הצלה

אדוה קליין:  הגורמים המקצועיים הם חטיבת רפואה

אדוה קליין:  כלל הדברים האלה שמבחינת התנהלות של גורמי ההצלה מנוהלים שם על ידי חמ"ל רפואה

ינון אזולאי: מה זה חמ"ל? מי נמצא בחמ"ל? אני יכול לדעת מי נמצא בחמ"ל?     

אדוה קליין: כן

אדוה קליין:  כן

אדוה קליין:  בהחלט

אדוה קליין:  אני יכולה גם להעביר את הפירוט

ינון אזולאי: לא, אל תעבירי

ינון אזולאי:  מספר שמות שאני יכול לציין אותם אבל אני רוצה לשמוע ממך מי נמצא בחמ"ל

אדוה קליין: יש את ראש חטיבת הרפואה, הגר מזרחי

אדוה קליין:  יש את סיגל ליברנט שהיא אחראית על כל נושא הארגונים

ינון אזולאי: ומי נמצא מהארגונים?     

אדוה קליין: היא נמצאת שם

אדוה קליין:  סיגל ליברנט נמצאת שם פיזית ומנהלת את כל הנושא הזה

ינון אזולאי: בחמ"ל הזה נמצא פיקוד העורף?     

אדוה קליין: גם פיקוד העורף

אדוה קליין:  אתם מוזמנים

אדוה קליין:  יש הערכות מצב שלוש פעמים ביום

ינון אזולאי: רגע

ינון אזולאי:  אני יודע היכן אני מוזמן

ינון אזולאי:  פיקוד העורף נמצא בחמ"ל?     

אדוה קליין: נמצא בחמ"ל באופן תמידי וגם נמצא בהערכות מצב

ינון אזולאי: מד"א נמצא בחמ"ל?     

אדוה קליין: מד"א היה שלשום

אדוה קליין:  אלי בין היה והם ישבו איתי יותר מפעם אחת לגבי צרכים אחרים וגם הצריכה עקב הלחימה

ינון אזולאי: איחוד הצלה נמצא בחמ"ל שלכם? 7,000 מתנדבים, אחד מהם נמצא? ארגון הצלה כארגון נמצא בחמ"ל או לא נמצא בחמ"ל? בזמן מלחמה הוא נמצא בחמ"ל?     

אדוה קליין: קודם כל, הם לא יושבים באופן פיזי

אדוה קליין:  אני אומרת שיש כאן חמ"ל של חטיבת רפואה שאחראים בשוטף על ארגוני הצלה

אדוה קליין:  אליה מתנקזות כל הפניות

ינון אזולאי: את בעצם אומרת שמד"א היה, פיקוד העורף היה, כל משרד הבריאות נמצא ואני מודיע כאן שלפי דבריך – וכך הבנו – איחוד הצלה לא נמצא ולא מעודכן

ינון אזולאי:  במכרז האחרון שהוצאתם הלוך וחזור – ואם תרצו, אני אראה לך את כל ההתכתבויות לגבי הצפון, אמבולנסים – הם בסופו של דבר היו צריכים למשוך את ההצעה שלהם

ינון אזולאי:  בדרום אתם לא משתפים אותם

ינון אזולאי:      אני עושה את זה כי ביום חמישי יש כאן דיון עם משרד הבריאות ואני בסך הכול אומר לכם תכינו את התשובות לשאלות האלה כי אנחנו באמת נרצה לקבל תשובות

משה גפני: אני מבקש לישיבה הבאה לדעת לגבי הארגונים, נושא שהעלה חבר הכנסת אזולאי, גם אני העליתי והעלו גם חברי ועדה אחרים

משה גפני:  אני רוצה לדעת בישיבה הבאה שתאמרו לנו מה אתם הולכים לעשות

משה גפני:  הייתם מעכב את הפנייה הזאת עד שתשנו אותה אבל אני לא מעכב אותה אלא אני רוצה לאשר אותה כי היום כל הפניות הן לגבי תומכי לחימה

משה גפני:  אני רוצה תשובה לגבי הארגונים הרפואיים האלה שנמצאים בחזית ועושים עבודה

ינון אזולאי: זה בכסף

ינון אזולאי:  ממשרד הבריאות אני דורש תשובות מה עם שיתוף הפעולה

יצחק פינדרוס: למה הם לא בחמ"ל

אדוה קליין: ביום חמישי אני מגיעה פיזית לישיבת הוועדה יחד עם מנכ"ל משרד הבריאות ואחנו ניתן סקירה על כל ההתנהלות לרבות מענה לשאלות שלכם

גלעד קריב: תזכירו לי מי זה שר הבריאות

משה גפני: חבר הכנסת סולומון

משה סולומון: אנחנו מדברים כאן על העברות מאוד חשובות לפעולות חיוניות בזמן מלחמה ואנחנו מדברים רק על ההעברות האלה

משה סולומון:  אני מסתכל על הסעיפים, גם בהעברה הזאת, ורואה שיש כאן העברה של 3 מיליון שקלים ממשרד הרווחה

משה סולומון:  אנחנו יודעים שגם שם האתגר הוא גדול

משה סולומון:  השאלה היא למה אנחנו מוציאים סכום כסף ממקום שגם הוא חיוני מאוד

משה סולומון:  בטבלה בסעיף מספר 23 יש העברה של 3 מיליון שקלים שלוקחים ממשרד הרווחה

משה סולומון:  גם השירותים מאוד חשובים ומשמעותיים, הסיפור של הרווחה הוא מאוד משמעותי, והשאלה למה אנחנו לוקחים משם למשרד הבריאות

יעל לינדנברג: הפנייה הזאת נבנתה לפני הלחימה ורק אחריה הבנו את הצורך הדחוף שלה

יעל לינדנברג:  אז כן, חלק ממנה הוא פניית מקור שמגיעה לצרכים מסוימים ממשרדים אחרים

יעל לינדנברג:  זה לא אומר, כמו שתמר ציינה, שלא יינתנו מענים נוספים והסתכלות אחרת בהקשרי לחימה למשרד הרווחה

משה סולומון: למה לעשות סיבוב? אם אנחנו מבינים עכשיו, לאור המצב, שמשרד הרווחה הוא הוא מאוד משמעותי, למה לקחת מכאן ואחר כך ניתן לו?     

קריאה: השלושה מיליון שקלים האלה עוברים למרכזי חוסן

יעל לינדנברג: קודם כל, אפשר להתייחס לשימוש הספציפי שזה מרכזי חוסן שזה דבר שהוא מענה בריאותי רווחתי שמתופעל בפועל על ידי משרד הבריאות

יעל לינדנברג:  אם כן, כל הסכום הזה רלוונטי ולכן זאת לא פגיעה במשרד הרווחה אלא זה שירות שהוא בריאותי רווחתי כאחד

משה סולומון: ברור לי

משה סולומון:  גם כשתעבירו דיון על משרד הרווחה, זה מה שיהיה

משה סולומון:  אני רק אומר שאם אנחנו מבינים שגם משרד הרווחה וגם משרד הבריאות הם שירותים חיוניים כרגע לעת מלחמה - - -     

יעל לינדנברג: אני חושבת שאף אחד לא מערער על זה

משה סולומון: יפה

משה סולומון:  אם כן, למה אנחנו מעבירים עכשיו ממשרד הרווחה למשרד הבריאות?     

תמר צין: זה חלק שמגיע ממשרד הרווחה והוא מיועד למרכזי החוסן לפי החלטת הממשלה

תמר צין:  כמו שיעל אמרה, זה גם שירות בריאותי אבל יש שם גם שירות רווחתי וגם אירועים שונים שמשרדים שונים רלוונטיים להם אבל משרד הבריאות הוא מי שמאגם את התקציב

תמר צין:  יש החלטת ממשלה שעברה לפני בדיוק שנה והיא מדברת על תקצוב מרכזי חוסן לשנת 2023 ולמשרד הרווחה יש חלק יחסית קטן אבל חלק במימון ההוצאות וזה הדבר היחיד שכרגע נלקח ממשרד הרווחה

אליהו דלל: רציתי לשאול בקצרה

אליהו דלל:  האם הכספים שאנחנו מעבירים היום הם כולם כספים שהולכים למאמץ המלחמתי?     

משה גפני: את התשובה היא אמרה קודם

משה גפני:  למה אני צריך להגיד? היא תגיד

יעל לינדנברג: אנחנו נגיד את זה

אליהו דלל: כולל הכספים הקואליציוניים

משה גפני: כן, כולל הכספים הקואליציוניים

יעל לינדנברג: אני אגיד את זה בצורה מאוד ברורה

יעל לינדנברג:  גם במשרד הבריאות יכולים להגיד את זה

יעל לינדנברג:  אין פעולה אחת שלא קשורה כרגע למאמץ המלחמתי, פעולה חדשה

יעל לינדנברג:  אם זה משהו שנגזר מאיזו פעילות שכבר התחייבו, זה משהו אחר

יעל לינדנברג:  אין פעולה חדשה

משה גפני: למה? העודפים, זה לא

יעל לינדנברג: אני מדברת על הפנייה

גלעד קריב: העודפים הם לא הכסף הקואליציוני

יעל לינדנברג: אני מדברת על הפנייה שדנים בה עכשיו

אליהו דלל: שאלתי גם על זה

יעל לינדנברג: אין פעולה חדשה שכרגע תצא לדרך במשרד הבריאות שהיא לא קשורה אינהרנטית למה שקורה עכשיו, בין אם זאת בריאות הנפש, בין אם אלה בתי חולים, בין אם אלה קופות חולים

ינון אזולאי: שלא יישמע שיש איזושהי ביקורת מבחינת המלחמה עצמה

ינון אזולאי:  אני אומר שדווקא במלחמה הביקורת היחידה היא שצריכים לאחד כוחות ולא להסתכל לא ימינה ולא שמאלה

ינון אזולאי:  אני מדבר אל משרד הבריאות

ינון אזולאי:  תדעו, זה הזמן שמאחדים כוחות

ינון אזולאי:  כל הוויכוחים שיש לכם, תעשו יום אחר כך

משה גפני: אנחנו נקבל מהם תשובה

משה גפני:  אני רוצה תשובה לגבי משרד הבריאות

גלעד קריב: היושב ראש, אני מבין שנציגי האופוזיציה הציעו איזושהי הבנה שתאפשר העברת כסף לנפגעי עבירה, לסיוע משפטי

משה גפני: קיבלת רשות דיבור?     

גלעד קריב: לא

גלעד קריב:  קוראים לזה קריאת ביניים

משה גפני: מספיק

משה גפני:  אני הבנתי

גלעד קריב: אתה ותיק ממני בפרלמנט

משה גפני: הבנתי מה אתה עושה

גלעד קריב: אני רוצה שלסיוע המשפטי שעכשיו הורחב לכל משפחת מפונים תהיה תוספת תקציב

גלעד קריב:  אם יש כאן הסכמת קואליציה-אופוזיציה, אי אפשר להרחיב? צריך להחזיק בן ערובה לטובת כל מיני כספים? סיוע משפטי

גלעד קריב:  הרשות לאיסור הלבנת הון ומימון טרור

גלעד קריב:  נפגעי עבירה

גלעד קריב:  למה זה לא מגיע לכאן?     

נעמה לזימי: צריך להגיד כמה דברים

גלעד קריב: לשעבד 100 מיליון שקלים למערכת המשפט

משה גפני: מחר אני אראה בעיתון שהעברתי כסף קואליציוני

גלעד קריב: לא נכון

גלעד קריב:  בדיוק להפך

משה גפני: די

משה גפני:  לא רוצה

נעמה לזימי: גפני, אל תגיד די

נעמה לזימי:  יש פתרון

גלעד קריב: מה שתראה בעיתון זה שבשביל 3 מיליון שקלים לבתי הדין לממונות לא הגדלת את התקציב לסיוע המשפטי

גלעד קריב:  זה מה שתראה בעיתונים

נעמה לזימי: אבל לחסוך 100 מיליון שקלים לסיוע משפטי? גם לא מכנסים את הוועדה לבחירת שופטים וכל הפונים לערכאות הנמוכות נשארים בעינוי דין וסחבת בעת לחימה

נעמה לזימי:  גם הסיוע המשפטי לא יקבל את התקציב שלו? למה? אין, לא איכפת להם

נעמה לזימי:  אתה קולט?      

משה גפני: את רוצה להפסיק להפריע כאן?     

נעמה לזימי: סליחה שאני מפריע לך

נעמה לזימי:  אני בטוחה שאני מפריע לך

ולדימיר בליאק: יש כאן סוגייה

ולדימיר בליאק:  הם צודקים

משה גפני: פנייה מספר 82 עד 88, משרד הבריאות

משה גפני:  מי בעד? מי נגד? מי נמנע?     

משה גפני: הפניות אושרו     

משה גפני: הפניות אושרו

משה גפני:      אני עובר לעודפים

משה גפני:  06-006, משרד הפנים

ידידיה גרינוולד: אגף התקציבים, משרד האוצר

ידידיה גרינוולד:  בסעיף הזה, בפנייה, יש לנו 18

ידידיה גרינוולד: 4 מיליון שקלים שכוללים בעיקר התקשרויות ארוכות טווח של המשרד שזאת הפעילות השוטפת שהוזכרה כאן קודם, גם בהיבטים של התקשרויות מול חברות חיצוניות, גם עבור המאגר הביומטרי וגם נושאים שקשורים לבחירות

ידידיה גרינוולד:  לא קשור לחוק שעבר עכשיו

ולדימיר בליאק: איזה בחירות?     

ידידיה גרינוולד: התקשרויות שנעשו בשנה שעברה עבור הבחירות שהיו אמורות להיות להתקיים במהלך השנה הנוכחית

ידידיה גרינוולד:  כמובן שאנחנו נעדכן בשנה הקרובה בהתאם לבחירות הקרובות

משה גפני: תודה רבה

משה גפני:  שאלות

משה גפני:  מי בעד אישור הבקשה לעודפים? מי נגד? מי נמנע?     

משה גפני: אושר     

משה גפני: הבקשה אושרה

משה גפני:      בקשה מספר 08-004, משרד המשפטים

עידו חי: הפנייה התקציבית נועדה להעברת עודפים משנת 2022 לשנת 2023 בסעיף 08 שמתקצב את משרד המשפטים, הנהלת בתי המשפט ורשות האכיפה והגבייה בסך של 97 מיליוני שקלים ו-621 אלפי שקלים

יצחק פינדרוס: עצרנו את תהליכי הגבייה ולכן למה צריך עכשיו?     

עידו חי: בתוכנית 08-51-01, מטה משרד המשפטים – 34 מיליון שקלים ו-468 אלפי שקלים

עידו חי:      בתוכנית 08-54-02, מערכת בתי המשפט – 25 מיליון שקלים ו-374 אלפי שקלים

עידו חי:  נציין שמדובר בגופי מטה עם התקשרויות רבות חוצות גופים וחוצות שנים

עידו חי:  מדובר בהתקשרויות סוף שנה שהעודפים בגינה משולמים

נעמה לזימי: אפשר לשאול מה קורה עם הפנייה של משרד המשפטים שאפשר להקפיא בה חלק אחד ולהעביר את הכסף לסיוע המשפטי?     

משה גפני: זה לא קשור לזה

נעמה לזימי: נכון אבל הוא נציג משרד המשפטים

גלעד קריב: אפשר

קריאה: מה אומרת הלשכה המשפטית?     

נעמה לזימי: הסיוע המשפטי בזמן מלחמה עוזר להרבה אנשים נפגעים

נעמה לזימי:  הדבר הזה הוא לא צחוק

קריאה: הלשכה המשפטית אומרת שאפשר

נעמה לזימי:  זה דיני נפשות

נעמה לזימי:  אתה יודע את זה בדיוק כמוני

משה גפני: לא רוצה

נעמה לזימי: למה לא?      

משה גפני: זה לא בסדר היום

נעמה לזימי: אבל היועצת המשפטית, אני רוצה לדבר איתה רגע

משה גפני: דברי אבל לא כאן

נעמה לזימי: אפשר להקפיא את הסעיף הזה

נעמה לזימי:  כן, אפשר

שולמית אלוני: זאת החלטה של האוצר

נעמה לזימי: הם מוכנים

גלעד קריב: האוצר מוכן

נעמה לזימי: זה סיוע משפטי

נעמה לזימי:  את יודעת כמה זה חשוב

גלעד קריב: אתם משעבדים עכשיו את כל הצרכים של הסיוע המשפטי לאזרחים לשלושה מיליון שקלים של בתי הדין הרבניים

משה גפני: פנייה מספר 08-004, משרד המשפטים

גלעד קריב: ומה שאכפת לו זה מה יהיה בעיתונות

גלעד קריב:  חכה ותראה מה יהיה בעיתונות

נעמה לזימי: נפגע בנפגעי עבירה בגלל דיני מעונות

משה גפני: 	מי בעד אישור הבקשה? מי נגד? מי נמנע?     

משה גפני: הבקשה אושרה     

משה גפני: הבקשה אושרה

משה גפני:      בקשה מספר 01-004, נשיא המדינה ולשכתו

ולדימיר בליאק: עוד הפניה לנשיא המדינה?     

ינון אזולאי: לא

ינון אזולאי:  זה עודף

גלעד קריב: כמו שמשרד החוץ שלנו מתפקד, בית הנשיא הוא באמת נחוץ ללחימה

נעמה לזימי: אחר כך יגידו שלא מחזיקים ולא מציעים שום דבר

נעמה לזימי:  ראינו את זה

משה גפני: את לא מתביישת?     

נעמה לזימי: אתה מחליט לא להגיש את זה

משה גפני: את לא מתביישת?     

נעמה לזימי: אתה יכול להפסיק לצעוק עלינו כל היום? אפשר גם שזה יתחיל לקרות?     

משה גפני: אני לא צועק עליכם

משה גפני:  אני צועק עלי

נעמה לזימי: כל היום אתה צועק עלינו

גלעד קריב: הרב גפני בסטרס

גלעד קריב:  זה בסדר

גלעד קריב:  זה ניכר בכל הדיונים

משה גפני: מי מסביר את פניית נשיא המדינה?     עד שתמצאו את החומר, בקשה 07-007, המשרד לביטחון פנים

טמיר כהן: ביטחון לאומי

גלעד קריב: לא ביטחון לאומי ולא ביטחון פנים

עידו חי: אגף תקציבים, משרד האוצר

עידו חי:  הפנייה התקציבית נועדה להעברת עודפים משנת התקציב 2022 לשימוש בשנת התקציב 2023 בסך של 125 מיליוני שקלים ו-955 אלפי שקלים

עידו חי:  גם כאן מדובר בהתקשרויות חוצות שנים, משטרת ישראל, כבאות, שירות בתי הסוהר, בתוכניות המשרד השונות

אליהו דלל: עודפים מחויבים?     

עידו חי: עודפים מחויבים

ינון אזולאי: שאלה לשירות בתי הסוהר

ינון אזולאי:  זה נכון שהיום בגלל המצב האסירים לא יכולים לצאת מהחדרים שלהם?     

ולדימיר בליאק: זה מה שפורסם

אהרן הראל: אני לא יודע למה אתה מתכוון

אהרן הראל:  איזה אסירים?      

ולדימיר בליאק: אסירים ביטחוניים

ינון אזולאי: לא

ינון אזולאי:  אסירים פליליים

אהרן הראל: לא ידוע לי

אהרן הראל:  אני אשמח לשאול ולבדוק

אהרן הראל:  לא ידוע לי על דבר כזה

ינון אזולאי: תבדוק גם במעשיהו, תבדוק ברימונים

ינון אזולאי:  אני אתן לך עוד כמה מקומות בהם בגלל המצב לא נותנים לצאת מהחדרים

אהרן הראל: אתה מתכוון ליציאה לטיול מחוץ לחדרים

ינון אזולאי: כן

גלעד קריב: זה בניגוד לחוק

ינון אזולאי: טיול

ינון אזולאי:  עד כמה שזה נקרא טיול אבל כן

ינון אזולאי:       אגב, כולם ממוגנים מבחינת מיגון? הכול בסדר? כל בתי הסוהר בזמן אזעקה ממוגנים?     

אהרן הראל:  אנחנו כמובן דואגים למיגוניות

ינון אזולאי: אם אפשר להעביר לוועדה רשימה מסודרת היכן יש מיגון והיכן אין מיגון

ינון אזולאי:  כלומר, אם אלה מיגוניות ואם זה מיגון שהוא במרחב המוגן ומה הזמנים הנדרשים להגיע אליו

ינון אזולאי:  תודה

משה גפני: מי בעד אישור הבקשה של המשרד לביטחון לאומי? מי נגד? מי נמנע?     

משה גפני: הבקשה אושרה     

משה גפני: הבקשה אושרה

משה גפני:      בקשה מספר 01-004, נשיא המדינה

עדי פרנקפורטר ישראלי: אגף התקציבים, משרד האוצר

עדי פרנקפורטר ישראלי:  הפנייה נועדה להעברת עודפי תקציב משנת הכספים 2022 לשנת הכספים 2023

עדי פרנקפורטר ישראלי:  מדובר על 787 אלפי שקלים להוצאות שוטפות של המשרד כמו שכר, אבטחה, טיסות לחוץ לארץ, תמיכה בנשיאי העבר וכולי

משה גפני: מי בעד אישור הבקשה? מי נגד? מי נמנע?     

משה גפני: הבקשה אושרה     

משה גפני: הבקשה אושרה

משה גפני:      בקשה מספר 09-003, משרד החוץ

יצחק פינדרוס: איך החלוקה בין משרד החוץ למשרד ההסברה?     

ולדימיר בליאק: אין משרד הסברה

יצחק פינדרוס: משרד התפוצות בלע את משרד ההסברה

יצחק פינדרוס:  איך החלוקה ביניהם?      

קריאה: ומה החלוקה בין השר אלי כהן לבין דרמר ומי אחראי על מה?     

נעמה לזימי: עוד משרד מיותר

גל אסף: אגף התקציבים

משה גפני: 12-006, גמלאות ופיצויים

עפר שלח: אני יכולה להציג את גמלאות ופיצויים

עפר שלח:  גם גל אסף יכול להציג את משרד החוץ, אם תרצה

משה גפני: גמלאות ופיצויים

עפר שלח: אני ממשרד האוצר ואני אציג את פניית העודפים בגמלאות ופיצויים

עפר שלח:  עניינה של הפנייה, העברה של 742 אלפי שקלים חדשים משנת הכספים 2022 לשנת הכספים 2023 כעודף לשימוש של מינהלת הגמלאות בשנת הכספים הנוכחית, 2023

עפר שלח:  העודפים נוצרו בגין התחייבויות רב שנתיות והם ישמשו את מינהלת הגמלאות עבור שירותי הנפקת גמלה, ביקורת פנים והפעלת מוקד השירות הטלפוני לגמלאי

משה גפני: תודה רבה

משה גפני:  מי בעד אישור הבקשה? מי נגד? מי נמנע?     

משה גפני: הבקשה אושרה     

משה גפני: הבקשה אושרה

משה גפני:      בקשה מספר 16-003, הוצאות חירום אזרחיות

עדי פרנקפורטר ישראלי: הפנייה נועדה להעברת עודפים משנת התקציב 2022 לשימוש בשנת התקציב 2023

עדי פרנקפורטר ישראלי:  מדובר על 72

עדי פרנקפורטר ישראלי: 248 מיליוני שקלים

עדי פרנקפורטר ישראלי:  יש כאן חלוקה לפי תוכניות

עדי פרנקפורטר ישראלי:      תוכנית 16-13-03 – מענה לאיום בלתי קונבנציונאלי, גילוי וזיהוי – מתוקצבת ב-2

עדי פרנקפורטר ישראלי: 389 מיליוני שקלים

עדי פרנקפורטר ישראלי:  לטובת תוכנית סופת חול, איום לא קונבנציונאלי על מדינת ישראל והתקשרויות בגין מסכות אב"כ וכולי, ושימור קו ייצור שמצריכות אב"כ בעיקר

עדי פרנקפורטר ישראלי:      תוכנית 16-16-02 – הקמת ואחזקת מרכיבי ביטחון והתגוננות אזרחית – 17

עדי פרנקפורטר ישראלי: 563 מיליוני שקלים

עדי פרנקפורטר ישראלי:  גם זה מימון של הזמנות קיימות, אחזקת מקלטים, צפירות, הצד התפעולי של הנושאים האלה

עדי פרנקפורטר ישראלי:  הקניית מרכיבי ביטחון ליישובים שונים

עדי פרנקפורטר ישראלי:       להמשיך לפרט את התוכניות?     

משה גפני: לא

משה גפני:  יש שאלות?     

ולדימיר בליאק: לאור התנהגות משרדי הממשלה בשבועיים האחרונים, אנחנו נצטרך אחרי המלחמה לעשות בחינה של כל הוצאות החירום האזרחיות שאנחנו מקצים כאן

נעמה לזימי: גם לאור התנהלות רח"ל

ולדימיר בליאק: כן

משה גפני: מי בעד אישור הבקשה? מי נגד? מי נמנע?     

משה גפני: הבקשה אושרה     

משה גפני: הבקשה אושרה

משה גפני:      בקשה מספר 17-004, תיאום פעולות הממשלה בשטחים

משה גפני:  מטה צבאי, מטה אזרחי

גל אסף: אגף התקציבים

גל אסף:  אני אשמח אחר כך גם להציג את משרד החוץ אבל עכשיו אני אציג את פניית העודפים של סעיף 17

גל אסף:  הבקשה נועדה לאשר עודפים בסך של כ-7

גל אסף: 7 מיליוני שקלים לפי הפירוט הבא:     תוכנית 17-31-01 – מטה צבאי של המינהל האזרחי, כ-2 מיליון שקלים עבור פרויקטים חוצי שנה

גל אסף:      תוכנית 17-31-03 – המטה האזרחי של המינהל האזרחי, 2

גל אסף: 3 מיליון שקלים עבור פרויקטים חוצי שנה וספקי שירותים

גל אסף:      תוכנית 17-31-09 - 2 מיליון שקלים עבור פיתוח האזור

משה גפני: הבנו

משה גפני:  שאלות?     מי בעד אישור הבקשה? מי נגד? מי נמנע?     

משה גפני: הבקשה אושרה

משה גפני: הבקשה אושרה

משה גפני:      בקשה מספר 18-004, רשויות מקומיות

ידידיה גרינוולד: אגף התקציבים

ידידיה גרינוולד:  בפנייה הזאת יש 52 מיליון שקלים שנובעים בעיקר מפרויקטים של פיתוח ברשויות המקומיות בהקצאת מענקים נוספים שכבר חויבו עבור הרשויות המקומיות ומועברים עכשיו בהתאם לביצוע

משה גפני: שאלות

משה גפני:      מי בעד אישור הבקשה? מי נגד? מי נמנע?     

משה גפני: הבקשה אושרה     

משה גפני: הבקשה אושרה

משה גפני:      בקשה מספר 25-004, הרשות לזכויות ניצולי שואה

תאיר ראבוחין: משרד האוצר

תאיר ראבוחין:  הפנייה נועדה להעברת עודפים מחויבים בסך של 12 מיליון שקלים, בעיקר בתחום של סיעוד לניצולי שואה, התקשרות חוצת שנה עם הקרן לרווחת ניצולי השואה שנותנת שירותי סיעוד לניצולים

משה גפני: שאלות?     מי בעד אישור הבקשה? מי נגד? מי נמנע?     

משה גפני: הבקשה אושרה     

משה גפני: הבקשה אושרה

גלעד קריב: הרב גפני, אני יוצא להלוויה של אחד הנרצחים

גלעד קריב:  אני קורא לך לחשוב פעם נוספת על האפשרות - - -     

משה גפני: זאת חוצפה מה שאתה עושה

משה גפני:  אני אמרתי שנדבר על זה אחר כך

גלעד קריב: אני רק אומר שאני יוצא

משה גפני: זאת חוצפה

משה גפני:  אני באמצע העברת

גלעד קריב: אני אומר שלהיפך, אני תומך בזה שאתה תדבר על זה אחר כך

גלעד קריב:  אני מחזק את ידיך

משה גפני: מה שאתם עושים כאן, באמת זאת הצגה, חבל על הזמן

משה גפני:  אני אהיה הזעיר לעזאזל שלכם

גלעד קריב: להיפך

משה גפני: מכיר את ההיפך שלכם

נעמה לזימי: אפשר גם להפסיק להתקרבן

משה גפני: בקשה מספר 29-006, משרד השיכון

אסף וקסלר: אגף התקציבים

אסף וקסלר:  הפנייה נועדה להעברת עודפים בסך של כ-9

אסף וקסלר: 3 מיליון שקלים משנת התקציב 2022 לשנת התקציב 2023

אסף וקסלר:  מדובר כאן בעיקר בהתקשרויות חוצות שנה, בפעילות השוטפת של המשרד

משה גפני: מי בעד אישור הבקשה? מי נגד? מי נמנע?     

משה גפני: הבקשה אושרה     

משה גפני: הבקשה אושרה

משה גפני:      בקשה מספר 30-004, משרד הקליטה

תאיר ראבוחין: אגף תקציבים

תאיר ראבוחין:  הפנייה נועדה להעברת עודפי תקציב בסך של 49,843 אלפי שקלים

תאיר ראבוחין:  נועדה לתקצב מקבצי דיור, תשלומים לסטודנטים והפעילות השוטפת של המשרד

משה גפני: מי בעד אישור הבקשה? מי נגד? מי נמנע?     

משה גפני: הבקשה אושרה     

משה גפני: הבקשה אושרה

משה גפני:      בקשה מספר 23-003, משרד הרווחה

תאיר ראבוחין: הפנייה נועדה להעברת עודפים של 187 מיליון שקלים, התקשרויות חוצות שנה של מסגרות בקהילה, מסגרות דיור, פעילות שוטפת של המשרד

נעמה לזימי: שאלה

נעמה לזימי:  בתקופה הזאת כל אותן משפחות שהן תחת הקטגוריה של אי ביטחון תזונתי בתוך האזורים הלא פשוטים, איך ההיערכות התקציבית לסייע בתקופה הזאת שלא יישארו מאחור?     

חנן פריצקי: כחלק מההיערכות שלנו למלחמה, אנחנו מקצים צרכים מיוחדים לרשויות המקומיות בנושאים שונים

חנן פריצקי:  יחד עם הקרן לידידות חילקנו עכשיו 20 מיליון שקלים ולמחוזות

חנן פריצקי:  במסגרת זו יש גם מענה חוץ מהמענים השוטפים שלנו הן לגבי בעיות אקוטיות והן בעיות ראשוניות גם בתחום המזון

נעמה לזימי: המוסדות החוץ ביתיים, כולם, איך הם כרגע במצב הזה מבחינת תקציב, מיגון וכולי?     

חנן פריצקי: העברנו חלק גדול מאוד מהמסגרות שנמצאות באזורים שמטווחים לפנים הארץ

חנן פריצקי:  אנחנו משלמים שם תשלומים כפולים

חנן פריצקי:  נתנו גם סל צרכים מיוחדים

חנן פריצקי:  נתנו מגוון פתרונות, גם למסגרות שלנו שכרגע קולטות מסגרות אחרות, גם לגבי מלונות, גם לגבי אכסניות נוער

חנן פריצקי:  חוץ מזה אנחנו נותנים גם מענים נקודתיים למסגרות עצמן עקב מצב החירום

חנן פריצקי:  חילקנו עכשיו שישה מיליון שקלים לצרכים מיוחדים למסגרות

חנן פריצקי:  אנחנו עוטפים גם אותם

ינון אזולאי:  עקב המצב יש לכם דרישות תקציביות שהגשתם למשרד האוצר או שאתם בהכנה?     

חנן פריצקי: אנחנו בשיח שוטף עם משרד האוצר לגבי כל הנושאים

חנן פריצקי:  יש לנו טבלאות אקסל

חנן פריצקי:  הוצאות

ינון אזולאי: אבל הגשתם איזושהי בקשה?     

חנן פריצקי: יש בקשה ראשונית

חנן פריצקי:  אנחנו מעדכנים אותה כל הזמן ומדברים איתו על בסיס שעתי

חנן פריצקי:  לא על בסיס יום יומי

ינון אזולאי: אני חייב לומר לכם מילה טובה, בלי כל קשר לשר שעומד בראש המשרד, במיוחד לעובדים הסוציאליים שנמצאים בכל מקום

משה גפני: מה זאת אומרת בלי קשר לשר?     

ינון אזולאי: כי השר בפני עצמו הוא מילה טובה

ינון אזולאי:      אתם נמצאים בכל מקום, במיוחד העובדים הסוציאליים שעושים עבודת קודש

ינון אזולאי:  זה רק מוכיח כמה צריך לחזק אותם גם מבחינת השכר שלהם

ולדימיר בליאק: אני מצטרף לדברים

ולדימיר בליאק:  ראיתי בכל ריכוזי המפונים בכל רחבי הארץ שם הייתי

נעמה לזימי: מצטרפים לדברים

משה גפני: מה שאמרת זה על דעת הוועדה כולה

ינון אזולאי: אני אוסיף ואומר שגם משרד הבריאות אומר עליהם דברים טובים

משה גפני: מי בעד אישור הבקשה של משרד הרווחה? מי נגד? מי נמנע?     

משה גפני: הבקשה אושרה     

משה גפני: הבקשה אושרה

משה גפני:      בקשה מספר 37-005, משרד התיירות

צח בסול: אגף התקציבים, משרד האוצר

צח בסול:  הבקשה נועדה להעביר עודפי תקציב בסך של 23,367 אלפי שקלים משנת 2022 לשנת 2023

צח בסול:  הכספים האלה מתחלקים בין שלוש תוכניות

צח בסול:      2,692 אלפי שקלים בגין התפעול השוטף כולל ייעוץ כלכלי, בדיקות כדאיות ותיאור רגולציה

צח בסול:  זה בגלל התקשרויות חוצות תקציב

ינון אזולאי: יש כאן מישהו ממשרד התיירות?      

חנוך ברש: כן

חנוך ברש:  תקציבים, משרד התיירות

ינון אזולאי: 	שאלה קטנה

ינון אזולאי:  המקל בנושא המפונים הועבר אליכם

ינון אזולאי:  אנחנו יודעים שיש נפילות באמצע, אנשים מגיעים לבתי המלון – גם אתמול טיפלת בזה – ואמרו שמפנים אותם בעוד שלושה ימים

ינון אזולאי:  זה קרה בבת ים וקרה בקריית שמונה כאשר אנשים נסעו לטבריה ואמרו להם שהם לא רשומים

ינון אזולאי:  מצד אחד מפונים שפיקוד העורף נותן הוראה להגיע לבתי המלון ושם לא יודעים על מה מדברים, ומצד שני מפונים שכרגע נמצאים שם ואומרים להם ללכת הביתה

ינון אזולאי:  למה אתם לא מונעים את זה מראש, עוד לפני שהעבירו לכם את הנושא לטיפולכם, הייתם צריכים למנוע את זה

ינון אזולאי:  מה קורה עכשיו?     

חנוך ברש: בהנחיית שר התיירות ומנכ"ל המשרד הוקם חמ"ל של המשרד בתוך התאחדות המלונות בתל אביב

חנוך ברש:  יושבם שם נציגים גם של פיקוד העורף ושל פס"ח

חנוך ברש:  משרד התיירות לקח על עצמו משימה שלא עשה אותה מעולם

ינון אזולאי: למה זה לא נשאר במשרד הפנים? למה הוא לקח על עצמו משהו שמעולם הוא לא עסק בו? סתם שאלה

ינון אזולאי:  באמת אני שואל

ינון אזולאי:  לפעמים אני משתגע

ינון אזולאי:  זה היה במשרד הפנים

ינון אזולאי:  אגב, זה רק מוריד עול ממשרד הפנים אבל זה היה במקום שעבד בזמן הקורונה, כבר נמצאים במקום הזה, לוקחים דבר - שאתם בעצמכם אומרים שאף פעם לא טיפלתם בו – ומעבירים אותו למקום אחר

ינון אזולאי:  תבין, יש בעיה

ינון אזולאי:  אם הייתם מקימים את החמ"ל הזה יום לפני שהעברתם, או שלא הייתם מעבירים את זה או שהייתם מעבירים בצורה יותר מסודרת

נעמה לזימי: או שעושים במשותף

נעמה לזימי:  גם זה אפשר

ינון אזולאי: אין בעיה

ינון אזולאי:  קח את הביקורת כחיובית כי אנחנו יודעים שעלולים להתפנות עוד ישובים

ינון אזולאי:  איך אנחנו מגיעים למצב שאותו מפונה לא מגיע לדלפק ואומרים לו שאין לו מקום?     

חנוך ברש: אני חושב שהמשרד מצליח לתת פתרון למפונים רבים

חנוך ברש:  ברור שיש כשלים נקודתיים אבל בסך הכול המשרד נותן פתרון ואנחנו עושים כמיטב יכולתנו ומשתפרים מיום ליום בהתאמה בין הצרכים של המפונים לבין מצאי חדרי המלון הקיימים כרגע במדינה שהולך ואוזל

ינון אזולאי: אבל כרגע עדיין קיימים ויש מספיק

חנוך ברש: קיים מעט

חנוך ברש:  עדיין קיים אבל מעט מאוד

ינון אזולאי: אם תרצה את המספרים המדויקים, יש לי אותם

ינון אזולאי:  עדיין יש בשביל הפינויים שאמורים להיות

נעמה לזימי: אני רוצה לשאול האם עומדת להיות איזושהי בשורה בסוגייה

נעמה לזימי:  יש אוכלוסיות שאנחנו נשאיר רגע בצד, כמו כל מורי הדרך ואחרים שכמובן נפגעים ואנחנו יודעים שכרגע אין להם פרנסה בשום צורה שהיא, אבל גם כל התיירות שהיא למשל סמוכת גדר בצפון

נעמה לזימי:  יש ענפי תיירות שלמים, תיירות הפנים בישראל, ובתקופה האחרונה הרבה פונים אלי דווקא מהצפון והם ממש בחרדה קיומית

נעמה לזימי:  מה אנחנו מתכוננים לעשות מבחינת העברה תקציבית ותמיכה?     

חנוך ברש: כמו שהיה בקורונה, קורה גם עכשיו

חנוך ברש:  התיירות היא ענף שנפגע בצורה הכי קשה והכי אנושה מהיום הראשון

חנוך ברש:  ההתאוששות שלו תהיה הכי ארוכה כי עד שנצליח להחזיר לכאן תיירים, ייקח עוד זמן הרבה אחרי שהמלחמה תסתיים

חנוך ברש:  משרד התיירות פועל ויפעל למצוא מנגנוני פיצוי הולמים לכל העסקים בתחום התיירות שנפגעים כרגע

חנוך ברש:  אנחנו עובדים על זה ונעבוד על זה כדי לתת את המענה המיטבי לכל אותם אנשים

נעמה לזימי: תודה

נעמה לזימי:  אני מקווה שבהמשך יהיה כאן דיון רק על הנושא הזה

משה גפני: מי בעד אישור הבקשה? מי נגד? מי נמנע?     

משה גפני: הבקשה אושרה     

משה גפני: הבקשה אושרה

משה גפני:      תמר, מבקשים ממני להביא את משרד המשפטים

משה גפני:  אתם אמרתם לא להביא את זה

משה גפני:  אני לא ידעתי מה יש עוד במשרד המשפטים

משה גפני:  הם טוענים שיש שם את הסיוע המשפטי

משה גפני:  האם אפשר לחתוך את הבקשה?     

קריאה: לא לחתוך

קריאה:  להקפיא

משה גפני: אני יכול להקפיא?     

תמר לוי בונה: היושב ראש, כמו שאמרתי קודם, אנחנו חושבים שצריך להעביר את הבקשה

תמר לוי בונה:  יש שם 100 מיליון שקלים מתוכם כרגע יש שלושה מיליון שקלים שהם לכאורה מצריכים עיון

תמר לוי בונה:  יכול להיות שיש יותר אבל אני אגיד שוב שכל שקל שיועבר עכשיו, אנחנו נבחן אותו בעיני 7 באוקטובר ואילך

תמר לוי בונה:  אנחנו עושים את זה בכל המשרדים, אם יש פנייה ואם אין פנייה

משה גפני: מה את מציעה לי לעשות?     

תמר לוי בונה: הצעתי הפשוטה היא להעביר את הפנייה

תמר לוי בונה:  ככל שיידרשו בה תיקונים – ועכשיו יידרשו תיקונים בכל המשרדים - אנחנו נצטרך לבוא לכאן כך או כך

תמר לוי בונה:  דברים שהם קואליציוניים או דברים שהם לא קואליציוניים - - -     

משה גפני: ולדימיר, אתה רכז האופוזיציה

משה גפני:  תגיד

ולדימיר בליאק: אני לא רוצה לתקוע את הסיוע המשפטי

משה גפני: תגיד מה לעשות

ולדימיר בליאק: 	אותי התשובה הזאת לא מספקת

תמר לוי בונה: כל מה שהוא לא ללחימה רבתי, לצמיחה שלה משק באופן מובהק, לא באופן מרומז, או לדברים שוטפים לחלוטין שזה אומר שיש למשרדים רכש, הם צריכים ארנונה, הם צריכים לשלם מים, ואם יש קולות קוראים שהיו כל השנים

ולדימיר בליאק: מה שאת אומרת עכשיו זה שיש מצב ש-3 מיליון שקלים יועברו לבתי הדין הרבניים לצרכים שוטפים בהתאם להסכמים קואליציוניים

תמר לוי בונה: לא

תמר לוי בונה:  זה לה מה שאני אומרת

תמר לוי בונה:  אגב, אם בבתי הדין הרבניים – אני לא מכירה את הסיפור הזה – למדינה יש מחויבות כלפיהם שהם ישלמו חשמל, ארנונה ומים, הם ישלמו חשמל, ארנונה ומים

תמר לוי בונה:  אבל אנחנו הולכים לבחון עכשיו כל שקל לפי הצריך עיון ששמתי

תמר לוי בונה:  בפנייה הזאת יש 100 מיליון שקלים

תמר לוי בונה:  עידו, מה זה בתי הדין הרבניים?     

עידו חי: בפנייה יש 2 מיליון ו-930 אלף שקלים לבתי הדין לממונות

תמר לוי בונה: זה שוטף שלהם?     

עידו חי: לא

עידו חי:  זה לא שוטף שלהם

תמר לוי בונה: איזה כסף זה?     

עידו חי: תמיכה בבתי דין לממונות

משה גפני: אני לא הבאתי את זה

תמר לוי בונה: אם אפשר להקפיא את מבחן התמיכה

תמר לוי בונה:  הוא אומר שזה לא שוטף

משה גפני: אני הורדתי את זה מסדר היום

ולדימיר בליאק: אני חושב שצריך להכין פנייה חדשה

ולדימיר בליאק:  זאת דעתי

תמר לוי בונה: אומר כאן הרפרנט הרלוונטי שזה לא לכסף השוטף שלהם ולכן לא אמורה להיות בעיה עם ה-3 מיליון שקלים אלה

תמר לוי בונה:  אם אתם רוצים, אנחנו יכולים בפעם הבאה שיש פניות לדווח לכם על שלושת מיליוני השקלים האלה, מה בסוף קרה איתם

תמר לוי בונה:  באופן אמיתי, אני לא רואה מצב שאם זה לא כסף לחשמל, ארנונה ומים, והוא אומר כאן שלא, שעוד לא יצא קול קורא, אז זה עומד בנוהל של מה שאמרתי לכם, של הקפאה

תמר לוי בונה:  אם יהיה כאן משהו אחר, תהיה כאן ישיבת ועדת כספים ואנחנו נגיד לכם מה עושים עם כל הכספים באשר הם, אבל זה לא שונה מעודפים שעברו

חמד עמאר: כמה כסף יש בבקשה לסיוע המשפטי?     

עידו חי: סך הכול בפנייה יש 10 מיליון שקלים

ולדימיר בליאק: אני אשמח לקבל דיווח לגבי הסכום הזה

נעמה לזימי: כן, אני רוצה שתדווח לנו כמה כסף

עידו חי: לסיוע המשפטי יש בסך הכול 19

עידו חי: 5 מיליון שקלים

משה גפני: מה אתם אומרים?     

חמד עמאר: להצביע

נעמה לזימי: כולל דיווח על ההקפאה

משה גפני: פנייה מספר 72 עד 75, משרד המשפטים

משה גפני:       מי בעד אישור הפניות? מי נגד? מי נמנע?     אתם לא מצביעים?     

חמד עמאר: אתה בכל מקרה מעביר את זה

ולדימיר בליאק: אני חושב שלא הוגן לשים אותנו במצב הזה

ולדימיר בליאק:  זה לא נכון

משה גפני: ובאיזה מצב אני נמצא? מה דעתך?     

ינון אזולאי: אם אתם לא רוצים להצביע, לא נצביע

ולדימיר בליאק: אני לא רוצה לפגוע בגופים שעוסקים בסיוע המשפטי

ולדימיר בליאק:  מצד שני, אם הצהרתם שאתם עוצרים את ההסכמים הקואליציוניים, אל תביאו לנו פניות עם הסכומים של ההסכמים הקואליציוניים

משה גפני: לא הבאתי את זה

נעמה לזימי: הוצאת גם את הסיוע המשפטי

ינון אזולאי: רק להסביר דבר אחד

ינון אזולאי:  הפנייה הזאת היא לא מאתמול כאן

משה גפני: מה אתם רוצים ממני? אני עשיתי מה שסיכמנו

ינון אזולאי: הפנייה כאן היא לא מהיום

ינון אזולאי:  מצד אחד אתם אומרים לנו הצביע

ינון אזולאי:  אנחנו נצביע, אין בעיה, אבל אנחנו מצביעים נגד עצמנו

ינון אזולאי:  הרי יש כאן כספים שחשובים לנו

ינון אזולאי:  אנחנו מצביעים נגד עצמנו

ולדימיר בליאק: מה זה נגד עצמנו?     

ינון אזולאי: יש כאן כסף שהולך לבתי הדין הרבניים

ינון אזולאי:  אגב, גם בבתי הדין הרבניים יש פקק גדול ויש בעיות

ולדימיר בליאק: אתם הצהרתם שאתם עוצרים את ההסכמים הקואליציוניים

ינון אזולאי: ביקשתם דיווח, עושים את זה

ינון אזולאי:  אנחנו מצביעים נגד עצמנו – אין בעיה

ינון אזולאי:  אני מסביר לך שאנחנו מצביעים נגד הפנייה הזאת של 3 מיליון שקלים

ינון אזולאי:  יש דברים שהייתי אומר לך שהם חשובים ואתם תאמינו או לא

ינון אזולאי:  יש כאן 10 מיליון שקלים לסיוע המשפטי ומן הראוי שתהיו הוגנים גם אתם ותצביעו בעד זה

ינון אזולאי:  לי אין בעיה

ינון אזולאי:  לגבי שלושת מיליון השקלים, אתה תקבל עליהם את הדיווח ואני אומר לך שגם אם נרצה, אנחנו לא יכולים להעביר את הכסף הזה

ולדימיר בליאק: אני לא מצביע נגד הפנייה

ינון אזולאי: מבחינת ההגינות, אתם אמורים להצביע בעד כי זאת בקשה שאתם חושבים שהסיוע המשפטי הוא חשוב

ינון אזולאי:  הנה, אני אומר לכם שהוא חשוב ואני מצביע בעד

נעמה לזימי: אני רוצה לוודא את זה

נעמה לזימי:  אני הצבעתי כאן על הכול בעד

נעמה לזימי:  אני רוצה להבין סופית איך אנחנו מוודאים שכל מה שהוא קואליציוני, אני רוצה לקבל מכם דיווח על ההקפאה

עידו חי: הכסף מיד מוקפא ואין שום בעיה לדווח לוועדה שאכן זה כך

נעמה לזימי: אם כן, אני אצביע בעד

ולדימיר בליאק: תודה

משה גפני: מי בעד אישור הבקשה? מי נגד? מי נמנע?     

משה גפני: הבקשה אושרה     

משה גפני: הבקשה אושרה

משה גפני:      בקשה מספר 10-004, בקשה של מטה לביטחון לאומי      

עדי פרנקפורטר ישראלי: משרד האוצר

עדי פרנקפורטר ישראלי:  הפנייה התקציבית נועדה להעברת עודפים משנת הכספים 2022 לשימוש בשנת התקציב 2023 על סך של כ-1

עדי פרנקפורטר ישראלי: 8 מיליון שקלים

עדי פרנקפורטר ישראלי:      הפנייה התקציבית בחלוקה לפי תוכניות: לתוכנית תפעול של המטה לביטחון לאומי - שכר, הוצאות שוטפות, הוצאות תפעול ואבטחה, העודפים יצאו בשל התקשרויות חוצות שנה, בגין חוזי תקשוב ותשלומים שוטפים

משה גפני: מי בעד אישור הבקשה? מי נגד? מי נמנע?     

משה גפני: הבקשה אושרה     

משה גפני: הבקשה אושרה

משה גפני:      אני מסיים את הדיון

משה גפני:  בפעם אחרת אנחנו נמשיך את ההעברות שנשארו

משה גפני:  תודה רבה

משה גפני:  הישיבה נעולה